Ֆեյսբուք կրեդիտներ

մինի|Ֆեյսբուք կրեդիտների քարտերի ցուցադրում
**Ֆեյսբուք Կրեդիտներ** (), վիրտուալ արժույթի տեսակ։ Մարդկանց հնարավորություն էր տալիս Ֆեյսբուք հարթակում գնել իրեր խաղերից և ոչ խաղային ծրագրերից։

Մեկ ԱՄՆ դոլարը համարժեք էր Ֆեյսբուքի 10 կրեդիտին։ Հասանելի էին 15 արժույթներով, այդ թվում՝ ԱՄՆ դոլար, ֆունտ ստերլինգ, եվրո, դանիական կրոն։ Ֆեյսբուքը հույս ուներ, ի վերջո, դարձնել արտարժույթի այս տարբերակը որպես միկրովճարման համակարգ, որը բաց կլիներ Ֆեյսբուքի ցանկացած հավելվածի համար, լինի դա խաղ, թե մեդիա ընկերության հավելված։

Այս արժույթը մտավ իր ալֆա փուլ 2009 թվականի մայիսին և անցավ բետա փուլ 2010 թվականի փետրվարին, որն ավարտվեց 2011 թվականի հունվարին։ Այդ ժամանակ Ֆեյսբուքը հայտարարեց, որ Ֆեյսբուքի բոլոր խաղեր մշակողները 2011 թվականի հուլիսի 1-ից պետք է վճարումներ կատարեն միայն Ֆեյսբուք կրեդիտների միջոցով։  Ֆեյսբուքը պահում էր 30%-ը, իսկ մշակողները արժույթի միջոցով կստանային եկամուտի 70%-ը։

Կրեդիտը միասնական արժույթ էր, որը կարող էր օգտագործվել բազմաթիվ խաղերում և հավելվածներում, և դրա ներդրումը ստիպեց PayPal-ի նախկին ղեկավարներին մեկնաբանել, թե արդյոք սա շուտով կարող է փոխարինել Paypal-ին որպես վիրտուալ վճարումների առաջատար։ Մինչև 2010 թվականի վերջ ակնկալվում էր, որ Ֆեյսբուքի օգտատերերը կրեդիտներ կգնեն սոցիալական ցանցում վաճառվող վիրտուալ ապրանքների մեծ մասի համար վճարելու համար։

2011 թվականի մարտին Ֆեյսբուքը ստեղծեց Facebook Payments Inc.  պաշտոնական դուստր ընկերություն՝ վճարումները կարգավորելու համար։

2012 թվականի հունիսին Ֆեյսբուքը հայտարարեց, որ այլևս չի օգտագործելու Ֆեյսբուք Կրեդիտը։ Կրեդիտ ունեցող օգտատերերը կտեսնեն, որ դրանք փոխարկվում են իրենց սեփական արժույթով։ Ֆեյսբուք Կրեդիտը պաշտոնապես հեռացվել է Ֆեյսբուքից 2013 թվականի սեպտեմբերին։

## Կրեդիտների օգտագործում
Ավելի քան 150 ծրագրավորողներ օգտագործել են Ֆեյսբուք կրեդիտը ավելի քան 650 ֆեյսբուքյան խաղերում և հավելվածներում, որոնք ներկայացնում էին ֆեյսբուքից գնված վիրտուալ ապրանքների ավելի քան 70%-ը։ Ֆեյսբուք Կրեդիտ առաջարկած մշակողներից են Zynga (FarmVille, FrontierVille), CrowdStar (Happy Aquarium, HelloCity) և PopCap Games (Bejeweled Blitz), ինչպես նաև Playdom, Playfish, RockYou և 6waves կազմակերպությունները։

2010 թվականի սեպտեմբերին հայտարարվեց, որ Ֆեյսբուք Կրեդիտը կդառնա վճարման բացառիկ եղանակ բոլոր խաղերի համար, որոնք մշակվել են Zynga-ի կողմից և տեղադրվել Ֆեյսբուքում։ Zynga-ն թիվ մեկ ֆեյսբուքյան հավելվածների մշակողն է և ակնկալվում էր, որ 2010 թվականին վիրտուալ ապրանքներից կվաստակի 500 միլիոն դոլար։

2011 թվականի ապրիլին հայտարարվեց, որ Ֆեյսբուքի օգտատերերը կարող են օգտվել կրեդիտներից՝ վաուչերներ ձեռք բերելու համար, որոնք կարող են մարվել իրական ապրանքների և ծառայությունների համար՝ օգտագործելով «Գործարքներ» բաժինը։

## Կրեդիտների ստացում
Բացի Ֆեյսբուքից կրեդիտներ գնելուց, կային մի շարք առցանց և օֆլայն հնարավորություններ ՝ Ֆեյսբուքի կրեդիտներ վաստակելու կամ գնելու համար։ Դրանք ներառում էին հետևյալը.

* Նվեր քարտեր - ԱՄՆ-ում Target-ը, Walmart-ը, Best Buy-ը, Radio Shack-ը, GameStop-ը և Safeway-ն իրենց խանութներում վաճառել են Ֆեյսբուք կրեդիտի նվեր-քարտեր։ Ֆեյսբուք կրեդիտ նվեր քարտերը վաճառվել են նաև Հարավարևելյան Ասիայի հինգ երկրներում - Հնդկաստանում, Ավստրալիայում և Նոր Զելանդիայում ավելի քան 500,000 կետերում։
* Rixty-ն, որպես ֆինանսական պլատֆորմ, օգտատերերին թույլ է տվել Ֆեյսբուքից կրեդիտներ ստանալ՝ խանութներում կանխիկ գումարով Rixty նվեր քարտեր գնելով, այնուհետև այն փոխարկելով Ֆեյսբուք կրեդիտներ։
* shopkick կայքը ևս թույլ է տվել օգտատերերին վաստակել՝ այցելելով խանութներ iPhone կամ Android հավելվածներով։
* ifeelgoods կայքում առցանց մանրածախ վաճառողներին ևս հնարավորություն է ընձեռնվել առաջարկել Ֆեյսբուք կրեդիտներ՝ որպես գնումներ կատարելու և այլ գործողություններ կատարելու խթան։
* AppDog-ը Apple կամ Android բջջային սարք ունեցող օգտատերերին շնորհել է անվճար Ֆեյսբուք կրեդիտներ՝ հավելվածներ ներբեռնելու դիմաց։ Ներբեռնված հավելվածները կարող էին լինել անվճար կամ վճարովի։

## ԱՄՆ կարգավորումները ֆեյսբուք կրեդիտի և այլ վիրտուալ արժույթների համար
2013 թվականի մարտին Ֆինանսական հանցագործությունների դեմ պայքարի Ցանցը () հայտարարեց նոր ուղեցույց՝ կապված վիրտուալ արժույթների կարգավորման հետ, ինչպիսիք են Ֆեյսբուքի կրեդիտները և բիթքոինը։  Քանի որ նման արժույթների կարգավորումն ընդլայնվում էր, հնարավոր էր, որ ԱՄՆ-ում առանձին քաղաքացիներից պահանջվեր իրենց հարկային հայտարարագրերում ցույց տալ այս արժույթներից ունենալու փաստը։

## Ծանոթագրություններ

## Արտաքին հղումներ
* Official website (archive of 4 January 2012)

Կատեգորիա:2004 հայտնված արտադրանքներ
Կատեգորիա:Facebook
Կատեգորիա:IOS-ի ծրագրային ապահովում
Կատեգորիա:Windows Phone ծրագրային ապահովում
Կատեգորիա:ԱՄՆ-ի կայքեր
Կատեգորիա:Անդրոիդի ծրագրային ապահովում
Կատեգորիա:Արժույթ
Կատեգորիա:Բազմալեզու կայքեր
Կատեգորիա:Ֆեյսբուք